CELEX: 62010CN0503
Language: et
Date: 2010-10-20 00:00:00
Title: Kohtuasi C-503/10: Eelotsusetaotlus, mille on esitanud Varhoven administrativen sad (Bulgaaria) 20. oktoobril 2010 — Evroetil AD versus Direktor na Agentsia Mitnitsi

18.12.2010   
            
            
               ET
            
            
               Euroopa Liidu Teataja
            
            
               C 346/35
            
         Eelotsusetaotlus, mille on esitanud Varhoven administrativen sad (Bulgaaria) 20. oktoobril 2010 — Evroetil AD versus Direktor na Agentsia „Mitnitsi”
   (Kohtuasi C-503/10)
   ()
   2010/C 346/62
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Kaebuse esitaja: Evroetil AD
   
      Vastustaja: Direktor na Agentsia „Mitnitsi”
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 8. mai 2003. aasta direktiivi 2003/30/EÜ, millega edendatakse biokütuste ja muude taastuvkütuste kasutamist transpordisektoris (1), artikli 2 lõike 2 punkti a tuleb tõlgendada nii, et bioetanooli määratlus kehtib ka selliste toodete suhtes nagu kõnealune (hõlmab ka selliseid tooteid nagu kõnealune), millel on järgmised tunnused ja objektiivsed omadused:
               
                           —
                        
                        
                           seda toodetakse biomassist,
                        
                     
                           —
                        
                        
                           tootmise aluseks on kaebuse esitaja Evroetil AD koostatud bioetanooli tootmise tehnilises spetsifikatsioonis kirjeldatud eritehnoloogia, mis erineb põllumajandusliku päritoluga etüülalkoholi tootmise tehnoloogiast, mida on kirjeldatud sama tootja asjaomases tehnilises spetsifikatsioonis,
                        
                     
                           —
                        
                        
                           see sisaldab üle 98,5 % alkoholi ja järgmisi aineid, mis muudavad selle inimtoiduks kõlbmatuks: kõrgemad alkoholid — 714,49–8 311 mg/dm3; aldehüüdid — 238,16–411 mg/dm3; estrid (etüülatsetaat) — 1 014–8 929 mg/dm3,
                        
                     
                           —
                        
                        
                           see vastab Euroopa eelstandardis Pr EN 15376 mootorikütusena kasutatavale bioetanoolile esitatud nõuetele,
                        
                     
                           —
                        
                        
                           see on ette nähtud kasutamiseks mootorikütusena ning bensiinile A95 lisatult kasutatakse seda tõepoolest biokütusena ja müüakse sellisena tanklates,
                        
                     
                           —
                        
                        
                           seda ei denatureerita denatureerimise erimenetlust kasutades.
                        
                     
         
               2.
            
            
               Kas direktiivi 2003/30 artikli 2 lõike 2 punkti a tuleb tõlgendada nii, et kõnealust toodet saab bioetanooliks klassifitseerida vaid siis, kui seda biokütusena tõepoolest kasutatakse, või piisab sellest, et see on mõeldud kasutamiseks biokütusena ja/või on tõepoolest kõlblik kasutamiseks biokütusena?
            
         
               3.
            
            
               Kui esimesele ja teisele küsimusele antud vastustele tuginedes tuleb lähtuda sellest, et kõnealuse toote või selle asjaomase osa puhul on tegemist bioetanooliga, siis millise nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 26. juuli 1991. aasta määrusega (EMÜ) nr 2587/91 (2), sisalduva kombineeritud nomenklatuuri (edaspidi ka „KN”) koodi alla tuleb kõnealune toode klassifitseerida:
               
                           3.1.
                        
                        
                           Kas kombineeritud nomenklatuuri grupi 22 ja konkreetselt rubriigi 2207 sätteid tuleb tõlgendada nii, et need hõlmavad sellise toote nagu bioetanool klassifitseerimist?
                        
                     
                           3.2.
                        
                        
                           Kas juhul, kui vastus kolmanda küsimuse punktile 1 on jaatav, tuleb bioetanooli ja konkreetselt kõnealuse toote klassifitseerimisel arvesse võtta, kas toode on denatureeritud (kasutades menetlusi, mis on esitatud komisjoni 22. novembri 1993. aasta määruses (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta (3), või teisi lubatud menetlusi)?
                        
                     
                           3.3.
                        
                        
                           Kas juhul, kui vastus kolmanda küsimuse punktile 2 on jaatav, tuleb kombineeritud nomenklatuuri rubriiki 2207 puudutavaid sätteid tõlgendada nii, et KN-koodi 2207 20 000 alla saab klassifitseerida vaid denatureeritud bioetanooli?
                        
                     
                           3.4.
                        
                        
                           Kas juhul, kui vastus kolmanda küsimuse punktile 3 on jaatav, tuleb kombineeritud nomenklatuuri rubriiki 2207 puudutavaid sätteid tõlgendada nii, et denatureerimata bioetanool tuleb klassifitseerida KN-koodi 2207 10 000 alla?
                        
                     
                           3.5.
                        
                        
                           Kui vastus kolmanda küsimuse punktile 1 on jaatav ja vastus kolmanda küsimuse punktile 2 on eitav, siis kumba kahest alamrubriigist — 2207 10 000 või 2207 20 000 — tuleb kõnealune toode klassifitseerida?
                        
                     
                           3.6.
                        
                        
                           Kas juhul, kui vastus kolmanda küsimuse punktile 1 on eitav, tuleb bioetanool klassifitseerida selle mõiste alusel teatava KN-koodi alla, mis on nimetatud nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergiamaksustamise ühenduse raamistik (4), artikli 2 lõikes 1, ja kui vastus on jaatav, siis millise KN-koodi alla?
                        
                     
         
               4.
            
            
               Kas juhul, kui esimesele ja teisele küsimusele antud vastustele tuginedes tuleb lähtuda sellest, et kõnealuse toote või selle asjaomase osa puhul ei ole tegemist bioetanooliga, tuleb kõnealune toode, millel on esimeses küsimuses nimetatud tunnused ja objektiivsed omadused, klassifitseerida etüülalkoholiks nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (5) artikli 20 esimese lõigu esimese taande tähenduses?
            
         
      (1)  ELT L 123, lk 42; ELT eriväljaanne 13/31, lk 188.
   
      (2)  EÜT L 328, lk 50.
   
      (3)  EÜT L 288, lk 12; ELT eriväljaanne 09/01, lk 249.
   
      (4)  ELT L 283, lk 51; ELT eriväljaanne 09/01, lk 405.
   
      (5)  EÜT L 316, lk 21; ELT eriväljaanne 09/01, lk 206.